Resolució 109/2017, de 5 d'abril
Administración: Direcció General de Funció Pública
Publicació i difusió via web de la informació pròpia d'una Relació de Llocs de Treball en relació amb cadascuna de les places convocades, amb caràcter previ a la seva adjudicació.
L'objecte de la sol·licitud és la pretensió que l'Administració, en la convocatòria de referència i en els futures que realitzi, actuï proveint més informació sobre les places ofertes amb la finalitat de facilitar l'elecció per part dels aspirants.
La sol·licitud s'ha d'emmarcar, i per tant tramitar d'acord amb el seu procediment, en l'exercici dret fonamental de petició, regulat per la Llei orgànica 4/2001, de 12 de novembre, reguladora del Dret de Petició, que garanteix que les persones puguin formular peticions a les administracions públiques sobre qualsevol assumpte o matèria de la seva competència, amb independència de que afectin exclusivament al peticionari o siguin d'interès col·lectiu general.
Atès que la reclamació no es fonamenta realment en una sol·licitud d'accés a informació pública sinó en l'exercici del dret de petició sobre el que aquesta Comissió no té competència revisora, d'acord amb l'article 39.1 LTAIPBG, s'inadmet a tràmit la reclamació.
Número d'expedient de la reclamació: 122/2017.
"Demano que per a totes les 309 places de la convocatòria 222 es publiqui, abans de l'acte d'adjudicació de places i amb temps suficient, com a mínim aquesta informació en format Word, Excel o en un altre que sigui editable:
Per tant, cal tenir una descripció de llocs de treball (DLT) simplificada per a tots els llocs base de la RLT (per a molts llocs està feta ja que es pot tenir combinant les dades que es publiquen a l'ATRI amb les de la RLT i afegir el codi, l'òrgan de destinació i el detall que implica un horari i/o una jornada que no siguin normals) i no solament per als llocs singulars o per als de comandament com existeix ara mateix.
Així mateix, demano que aquesta informació es publiqui per totes a les places de qualsevol altre concurs oposició o altre concurs general de trasllats que es convoqui a partir d'ara."
L'article 18 LTAIPBG regula el dret d'accés com un dret personal a obtenir de l'Administració informació que tingui el caràcter de pública, de conformitat amb la definició que en fa l'article 2.b) de la mateixa Llei.
Dels antecedents es desprèn que la sol·licitud objecte de reclamació no demanava que li lliuressin la informació relacionada, sinó que tenia la pretensió que l'Administració actués d'una determinada manera, consistent en publicar amb antelació suficient la informació que s'hi detallava en relació amb cadascuna de les 309 places convocades en una determinada convocatòria pública.
I acabada dient que la seva petició es projectava no solament sobre aquesta convocatòria, sinó sobre les convocatòries futures.
L'Administració va actuar correctament en demanar a la persona reclamant, que invocava la normativa de transparència però tanmateix formulava una petició que no semblava encaixar-hi, que concretés, als efectes d'aclarir el procediment de tramitació de la petició, si l'objecte de la seva sol·licitud era que l'Administració publiqués les dades, o si volia obtenir ell aquesta informació.
La resposta de la persona reclamant va confirmar el tenor literal de la sol·licitud en insistir que no era informació que demanés per a ell, sinó que la pretensió de la seva sol·licitud era que es publiquessin les dades.
Queda clar, doncs, que l'objecte de la sol·licitud és la pretensió que l'Administració, en la convocatòria de referència i en les futures que realitzi a partir d'aquell moment, actuï proveint més informació sobre les places ofertes amb la finalitat de facilitar l'elecció per part dels aspirants.
Per tant, queda fora de l'abast d'aquest dret d'accés, i en conseqüència de l'empara d'aquesta Comissió, l'impuls d'activitats o actuacions de difusió pública a realitzar per l'Administració en processos de convocatòria de provisió de places presents i futurs, que és l'objecte de la sol·licitud en què es fonamenta aquesta reclamació, sense que pugui considerar-se que aquesta pretensió de publicitat constitueix una mera elecció de format de l'accés (la forma d'accés elegida per la persona reclamant, segons consta a la seva sol·licitud, transcrita a l'antecedent 2, és el "format Word, Excel o en un altre que sigui editable"), ni tampoc pugui acceptar-se la modificació d'aquest objecte obviant en via de reclamació l'exigència de publicació de la informació, continguda en la sol·licitud inicial i ratificada en fase de concreció de la sol·licitud, per un principi de congruència.
Coincidim, doncs, amb l'Administració reclamada en que la sol·licitud s'ha d'emmarcar, i per tant tramitar d'acord amb el seu procediment, en l'exercici dret fonamental de petició, regulat per la Llei orgànica 4/2001, de 12 de novembre, reguladora del Dret de Petició, que garanteix que les persones puguin formular peticions a les administracions públiques sobre qualsevol assumpte o matèria de la seva competència, amb independència de que afectin exclusivament al peticionari o siguin d'interès col·lectiu general.
És, doncs, aquest procediment administratiu i la normativa que el regula -el Decret 21/2003, pel qual s'estableix el procediment per fer efectiu el dret de petició davant les administracions públiques catalanes- el que cal aplicar a la sol·licitud, de manera que l'Administració disposa d'un termini de tres mesos per resoldre des de la seva admissió a tràmit -acordada i comunicada en virtut de la mateixa Resolució de 9 de febrer (antecedent 3)- i essent aplicable a aquest procediment el règim de silenci administratiu negatiu establert a l'article 9 del Decret 21/2003 esmentat, i no pas el règim de silenci estimatori previst per l'LTAIPBG, tal i com al·lega la persona reclamant.
D'acord amb això, atès que la reclamació no es fonamenta realment en una sol·licitud d'accés a informació pública sinó en l'exercici del dret de petició sobre el que aquesta Comissió no té competència revisora, d'acord amb l'article 39.1 LTAIPBG, s'inadmet a tràmit la reclamació.
Sobre la base dels antecedents i fonaments jurídics exposats, el Ple de la GAIP, en la sessió de 5 d'abril de 2017, resol per unanimitat: